Belgian Grand Prix 2008

Belgian Grand Prix 2008 (virallisesti 2008 Formula 1 ING Belgian Grand Prix) oli Formula 1 -kauden 2008 13. osakilpailu, joka ajettiin 7. syyskuuta Circuit de Spa-Francorchamps'n moottoriradalla Belgiassa.

Kilpailun voitti tapahtumarikkaiden vaiheiden jälkeen Ferrarin Felipe Massa kun kilpailun tuomaristo päätti pudottaa alkuperäisen voittajan, McLarenin Lewis Hamiltonin kolmanneksi shikaanin oikaisun vuoksi.

 Viikonlopun aikataulu ja sää 
PäiväAikatauluSessioSääIlmaRataKosteusPaik.5. syyskuuta10:00–11:3011:00–12:301. vapaat harjoitukset Pilvinen16–17 °C16–17 °C81–86 %14:00–15:3015:00–16:302. vapaat harjoitukset Pilvinen17–18 °C16–17 °C80 %6. syyskuuta11:00–12:0012:00–13:003. vapaat harjoitukset Pilvinen16 °C16–17 °C73–75 %14:00–15:0015:00–16:00Aika-ajot Pilvinen16–17 °C18 °C66–68 %7. syyskuuta14:00–16:0015:00–17:00Kilpailu Epävakaa15–16 °C16 °C68–74 %Lähde:2008 Formula 1 ING Belgian Grand PrixGroßer Preis von Belgien in Spa-Francorchamps 2008

Raportti
Rata oli ennen lähtöä kostea sateen jäljiltä mutta kuivumaan päin. Sääennusteet ennustivat, ettei vettä tulisi ensimmäisen 30 minuutin aikana. Startissa kaikilla kuljettajilla oli kuivan kelin renkaat. Kaikilla muilla oli pehmeät renkaat paitsi Nelson Piquet'llä.

Lähdössä Heikki Kovalainen sai heikon lähdön, mikä nosti Kimi Räikkösen kolmanneksi startissa, vaikka hän ajautuikin ensimmäisessä mutkassa leveäksi usean muun kuljettajan tavoin. Valtavasta ruuhkasta huolimatta keskeytyksiltä vältyttiin; ainoastaan Giancarlo Fisichella joutui ajamaan varikolle. Räikkönen piti heti alusta lähtien hyvää vauhtia ja ohitti toisena olleen Felipe Massan ennen Les Combes -mutkaa. Suomalainen saavutti kilpailua johtaneen Hamiltonin toisen kierroksen alussa brittikuljettajan pyörähdettyä; ohitus tapahtui samalla suoralla kuin Massasta edelliskierroksella.

Johtopaikan menetyksestä huolimatta Hamilton ajoi jatkuvalla syötöllä samanlaisia kierrosaikoja Räikkösen kanssa; ero pysyi ensimmäisiin varikkopysähdyksiin mennessä 1,3–2,2 sekunnissa. Hamilton teki ensimmäisen varikkopysähdyksensä kierroksella 11. Räikkönen seurasi perässä kierrosta myöhemmin ja Massa sitä seuraavalla kierroksella (13.) Räikkönen voitti eniten aikaa Hamiltonin jäätyä hitaampien autojen taakse. Ero oli pysähdysten jälkeen n. 6 sekuntia kuljettajien välillä.

Kovalainen teki nousua taempana. Kierroksella 11. hän oli jo seitsemäntenä Mark Webber in takana. Bussipysäkin shikaanissa sisälinjalle yrittänyt Kovalainen osui kuitenkin australialaiskuljettajaan, ja molemmat menettivät sijoituksia Webberin pyörähdettyä. Kovalaiselle tuomittiin tapauksen vuoksi varikonläpiajorangaistus, jonka suomalaiskuljettaja suoritti kaksi kierrosta ensimmäisen stoppinsa jälkeen, kierroksella 15.

Räikkönen jatkoi kärjessä halliten tilannetta. Ero Hamiltoniin pysyi yli viidessä sekunnissa, kun Massa oli jäänyt kärjestä yli 11 sekuntia. Neljäntenä ollut Fernando Alonso oli yli 30 sekuntia Räikkösestä. Kierroksella 29 sekä Räikkönen että Hamilton tulivat varikolle; Hamilton voitti eniten pysähdyksessä eniten aikaa kutistaen eron 3 sekuntiin. Massa tuli varikolle kaksi kierrosta myöhemmin kutistaen eron 8 sekuntiin. Kärkikolmikko vaihtoi ensi kertaa kovan rengasseoksen kilpailuun, mikä näkyi heti eroissa; neljä kierrosta myöhemmin Hamilton oli kutistanut eron Räikköseen 1,9 sekuntiin. Ero ei kuitenkaan kutistunut alle sekuntiin.

Radalla alkoi hieman sataa kierroksella 37. Sade oli kuitenkin todella pientä, eikä kukaan tullut vaihtamaan renkaita. Hamilton onnistui ottamaan hyödyn sateesta ja kutisti eroa. Kierroksella 39 ero oli alle sekunnin. Kaksi kierrosta myöhemmin bussipysäkin shikaanissa tapahtui Hamiltonin ensimmäinen ohitusyritys, joka jäi oikaisuksi Räikkösen otettua sisälinjan ennen pääsuoraa. Hamilton pääsi kuitenkin Räikkösen rinnalle ja ohi. Räikkönen yritti panna kampoihin La Sourcessa, mutta ei voinut mitään Hamiltonille.

Kilpailun toiseksi viimeisellä kierroksella leveäksi ajanut Nico Rosberg poikkesi radalla juuri Hamiltonin eteen, joka joutui ajamaan leveäksi. Takaisin johtopaikalle noussut Räikkönen pyörähti kuitenkin päästyään ohi Rosbergista, ja Hamilton palasi johtopaikalle. Räikkönen yritti vielä saavuttaa Hamiltonin, mutta ajoi leveäksi Blacnchimontin vasemmalle kääntyvässä mutkassa, josta auto pyörähti vasemmalle ja osui tuhoisasti seinään. Räikkönen selvisi vammoitta, mutta joutui keskeyttämään. Sääntöjen mukaan hänet kuitenkin laskettiin lopputuloksiin mukaan.

Hamilton ja Massa ajoivat viimeisen kierroksen hiljaa; saderenkaat vaihtanut Heidfeld sen sijaan teki hurjan nousun ja otti kolmossijan. Alonso nousi maalisuoralla neljänneksi juuri ja juuri ennen Sebastian Vetteliä Robert Kubica oli kuudes, hetken aikaa kolmantena Räikkösen keskeytyksen takia ollut Sébastien Bourdais seitsemäs ja Timo Glock kahdeksas. Glock sai tosin kilpailun jälkeen 25 sekunnin aikasakon ohitettuaan keltaisen lipun aikana, mikä nosti Mark Webberin viimeiselle pistesijalle. Kaiken kaikkiaan maaliin selvisi 17 autoa 20:stä.

Kilpailun tuomaristo antoi Hamiltonille 25 sekunnin aikasakon, jonka seurauksena hän putosi kolmanneksi. Rangaistuksen syynä oli kierroksella 41 tapahtunut ohitusyritys ja shikaanin oikaisu, tuomaristo katsoi Hamiltonin saaneen hyötyä oikaisusta La Source mutkaa lähestyttäessä. Massa nousi voittajaksi ja Heidfeld toiseksi. McLaren valitti tuloksetta rangaistuksesta.

 Tulokset 
Aika-ajo
 Sija Nro Kuljettaja Talli Aika (1. erä) Aika (2. erä) Aika (3. erä)1.22 Lewis HamiltonMcLaren-Mercedes1.46,8871.46,0881.46,3382.2 Felipe MassaFerrari1.46,8731.46,3911.47,6783.23 Heikki KovalainenMcLaren-Mercedes1.46,8121.46,037 1.47,8154.1 Kimi RäikkönenFerrari1.46,9601.46,298 1.47,9925.3 Nick HeidfeldBMW Sauber1.47,4191.46,311 1.48,3156.5 Fernando AlonsoRenault1.47,1541.46,4911.48,5047.10 Mark WebberRed Bull-Renault1.47,2701.46,814 1.48,7368.4 Robert KubicaBMW Sauber1.47,0931.46,494 1.48,7639.14 Sébastien BourdaisToro Rosso-Ferrari1.46,7771.46,5441.48,95110.15 Sebastian VettelToro Rosso-Ferrari1.47,1521.46,804 1.50,31911.11 Jarno TrulliToyota1.47,4001.46,949 12.6 Nelson PiquetRenault1.47,0521.46,965 13.12 Timo GlockToyota1.47,3591.46,995 14.9 David CoulthardRed Bull-Renault1.47,1321.47,018 15.7 Nico RosbergWilliams-Toyota1.47,5031.47,42916.17 Rubens BarrichelloHonda1.48,15317.16 Jenson ButtonHonda1.48,211 18.20 Adrian SutilForce India-Ferrari1.48,226 19.8 Kazuki NakajimaWilliams-Toyota1.48,26820.21 Giancarlo FisichellaForce India-Ferrari1.48,447

Kilpailu
 Sija Nro Kuljettaja Talli Kierrokset Aika/keskeytys Lähtöruutu Pisteet1.2  Felipe Massa Ferrari 44 1.22.59,394 2 102.3  Nick Heidfeld BMW Sauber 44 +9,383 5 83.22 Lewis HamiltonMcLaren-Mercedes 44 +10,539 * 1 64.5  Fernando Alonso Renault 44 +14,478 6 55.15  Sebastian Vettel Toro Rosso-Ferrari 44 +14,576 10 46.4  Robert Kubica BMW Sauber 44 +15,037 8 37.14  Sébastien Bourdais Toro Rosso-Ferrari 44 +16,735 9 28.12  Mark Webber Red Bull-Renault 44 +42,776 7 19. 10  Timo Glock Toyota 44 +1.07,045 * 1310.23  Heikki Kovalainen McLaren-Mercedes 43Vaihdelaatikko 311. 9  David Coulthard Red Bull-Renault 43 +1 kierros 1412. 7  Nico Rosberg Williams-Toyota 43 +1 kierros 1513. 20  Adrian Sutil Force India-Ferrari 43 +1 kierros 1814. 8  Kazuki Nakajima Williams-Toyota 43 +1 kierros 1915. 16  Jenson Button Honda 43 +1 kierros 1716. 11  Jarno Trulli Toyota 43 +1 kierros 1117. 21  Giancarlo Fisichella Force India-Ferrari 43 +1 kierros 2018. 1  Kimi Räikkönen Ferrari 42Ulosajo 4Kesk. 17  Rubens Barrichello Honda 19Vaihdelaatikko16Kesk. 6 Nelson PiquetRenault 13Ulosajo12
 Lewis Hamilton sai 25 sekunnin aikasakon oikaisusta.
 Timo Glock sai 25 sekunnin aikasakon ohittamisesta keltaisten lippujen alueella.

 Johtokierrokset 
 Nro  Kuljettaja  Talli  Kierrokset 22   Lewis Hamilton  McLaren-Mercedes  1, 43–44 1   Kimi Räikkönen  Ferrari  2–12, 14–25, 29–42 2   Felipe Massa  Ferrari  13, 26–28

Tilanne kuljettajien MM-sarjassa
 Sija Kuljettaja Talli Pisteet  1.  Lewis Hamilton McLaren-Mercedes 76  2.  Felipe Massa Ferrari 74  3.  Robert Kubica BMW Sauber 58  4.  Kimi Räikkönen Ferrari 57  5.  Nick Heidfeld BMW Sauber 49  6.  Heikki Kovalainen McLaren-Mercedes 43  7.  Jarno Trulli Toyota 26  8.  Fernando Alonso Renault 23  9.  Mark Webber Red Bull-Renault 19    10.  Timo Glock Toyota 15 11.  Nelson Piquet Jr. Renault 13  12.  Sebastian Vettel Toro Rosso-Ferrari 13  13.  Rubens Barrichello Honda 9  14.  Nico Rosberg Williams-Toyota 9  15.  Kazuki Nakajima Williams-Toyota 8   16.  David Coulthard Red Bull-Renault 6  17.  Sébastien Bourdais Toro Rosso-Ferrari 4  18.  Jenson Button Honda 3

 Katso myös 
 GP2 Belgian Grand Prix 2008
 Porsche Supercup Belgian Grand Prix 2008

 Lähteet 

 Aiheesta muualla 

Luokka:Formula 1 -kausi 2008
Luokka:Belgian Grand Prix